CELEX: 32020R1164
Language: fi
Date: 2020-08-06 00:00:00
Title: Komission täytäntöönpanoasetus (EU) 2020/1164, annettu 6 päivänä elokuuta 2020, väliaikaisen poikkeuksen säätämisestä täytäntöönpanoasetuksen (EU) 2019/2072 tiettyihin säännöksiin sellaisten toimenpiteiden osalta, joilla estetään Agrilus planipennis Fairmaire -tuhoojan kulkeutuminen unioniin Kanadasta ja Yhdysvalloista ja leviäminen unionissa

7.8.2020   
               
               
                  FI
               
               
                  Euroopan unionin virallinen lehti
               
               
                  L 258/6
               
            
         KOMISSION TÄYTÄNTÖÖNPANOASETUS (EU) 2020/1164,
         annettu 6 päivänä elokuuta 2020,
         väliaikaisen poikkeuksen säätämisestä täytäntöönpanoasetuksen (EU) 2019/2072 tiettyihin säännöksiin sellaisten toimenpiteiden osalta, joilla estetään Agrilus planipennis Fairmaire -tuhoojan kulkeutuminen unioniin Kanadasta ja Yhdysvalloista ja leviäminen unionissa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta ja neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta annetun Euroopan parlamentin ja neuvoston asetuksen (EU) 2016/2031 (1), annettu 26 päivänä lokakuuta 2016, ja erityisesti sen 41 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston direktiivi 2000/29/EY (2) on kumottu ja korvattu asetuksella (EU) 2016/2031, ja sen liitteiden säännökset on korvattu komission täytäntöönpanoasetuksen (EU) 2019/2072 (3) säännöksillä.
                  
               
                     (2)
                  
                  
                     
                        Agrilus planipennis Fairmaire on asetuksen (EU) 2019/2072 liitteessä II olevassa A osassa lueteltu tuhooja, jonka ei tiedetä esiintyvän unionin alueella. Se on myös komission delegoidussa asetuksessa (EU) 2019/1702 (4) lueteltu prioriteettituhooja.
                  
               
                     (3)
                  
                  
                     Euroopan komission vuonna 2018 Kanadassa ja Yhdysvalloissa tekemien kahden tarkastuskäynnin aikana kerättyjen tietojen perusteella direktiivin 2000/29/EY liitteessä IV olevan A osan I jakson 2.3 kohdan vaihtoehdon b mukaisten edellytysten täytäntöönpanoa ei todenneta riittävästi ennen vientiä. Komission täytäntöönpanopäätöksellä (EU) 2018/1959 (5) sallittiin Kanadasta ja Yhdysvalloista peräisin olevien lajeista ja suvuista Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. saadun puutavaran, jäljempänä ’puutavara’, tuonti unioniin ainoastaan, jos siitä esitetään direktiivin 2000/29/EY liitteessä IV olevan A osan I jakson 2.3 kohdan vaihtoehdossa a tai b tarkoitettu virallinen lausunto. Täytäntöönpanopäätöksen (EU) 2018/1959 voimassaolo päättyi 30 päivänä kesäkuuta 2020.
                  
               
                     (4)
                  
                  
                     Asetuksen (EU) 2019/2072 liitteessä VII olevassa 87 kohdassa vahvistetaan erityisvaatimukset, joilla estetään Agrilus planipennis Fairmaire -tuhoojan kulkeutuminen unioniin ja leviäminen unionissa tietyistä kolmansista maista peräisin olevan puutavaran mukana. Direktiivin 2000/29/EY liitteessä IV olevan A osan I jakson 2.3 kohdan vaihtoehdon b säännökset sisältyvät nyt asetuksen (EU) 2019/2072 liitteessä VII olevan 87 kohdan vaihtoehtoon b.
                  
               
                     (5)
                  
                  
                     Kun otetaan huomioon komission vuonna 2018 Kanadassa ja Yhdysvalloissa tekemien tarkastuskäyntien tulokset, pidetään edelleen asianmukaisena sallia kyseisistä kolmansista maista peräisin olevan lajeista ja suvuista Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. saadun puutavaran tuonti unioniin ainoastaan, jos siitä esitetään asetuksen (EU) 2019/2072 liitteessä VII olevan 87 kohdan vaihtoehdoissa a tai b tarkoitettu virallinen lausunto.
                  
               
                     (6)
                  
                  
                     Tätä asetusta olisi sovellettava 30 päivään kesäkuuta 2023 asti, jotta asetuksen (EU) 2019/2072 liitteessä VII olevaa 87 kohtaa voidaan tarkastella uudelleen tieteellisen ja teknisen kehityksen perusteella.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Poiketen siitä, mitä asetuksen (EU) 2019/2072 liitteessä VII olevassa 87 kohdassa säädetään, Kanadasta ja Yhdysvalloista peräisin olevan, lajeista ja suvuista Fraxinus L., Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. saadun puutavaran, jäljempänä ’puutavara’, sellaisena kuin se on kuvattuna tämän asetuksen liitteessä, tuonti unioniin on sallittu ainoastaan, jos siitä esitetään mainitun 87 kohdan vaihtoehdossa a tai c tarkoitettu virallinen lausunto.
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 30 päivään kesäkuuta 2023.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä elokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 317, 23.11.2016, s. 4.
         
            (2)  Neuvoston direktiivi 2000/29/EY, annettu 8 päivänä toukokuuta 2000, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä (EYVL L 169, 10.7.2000, s. 1).
         
            (3)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta, (EUVL L 319, 10.12.2019, s. 1).
         
            (4)  Komission delegoitu asetus (EU) 2019/1702, annettu 1 päivänä elokuuta 2019, Euroopan parlamentin ja neuvoston asetuksen (EU) 2016/2031 täydentämisestä vahvistamalla prioriteettituhoojien luettelo (EUVL L 260, 11.10.2019, s. 8).
         
            (5)  Komission täytäntöönpanopäätös (EU) 2018/1959, annettu 10 päivänä joulukuuta 2018, neuvoston direktiivistä 2000/29/EY poikkeamisesta siltä osin kuin on kyse toimenpiteistä, joilla estetään haitallisen organismin Agrilus planipennis (Fairmaire) kulkeutuminen unioniin Kanadasta ja Amerikan yhdysvalloista peräisin olevan puutavaran välityksellä ja leviäminen unionissa (EUVL L 315, 12.12.2018, s. 27).
      
      
         
            LIITE
            
               1 artiklassa tarkoitettu puutavara
            
            Puutavaralla tarkoitetaan seuraavassa taulukossa kuvattua puutavaraa:
            
                        Kasvit, kasvituotteet ja muut tavarat
                     
                     
                        CN-koodit
                     
                  
                        Suvun Fraxinus L. sekä lajien Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. kasveista saatu puutavara, lukuun ottamatta puutavaraa, joka on seuraavissa muodoissa:
                        
                                    —
                                 
                                 
                                    kokonaan tai osittain näistä puista saatuina lastuina, hakkeena, sahanpuruna tai puujätteenä,
                                 
                              
                                    —
                                 
                                 
                                    puinen pakkausmateriaali riippumatta siitä, käytetäänkö sitä tosiasiallisesti erilaisten tavaroiden kuljetuksessa pakkauslaatikkoina, -rasioina, -häkkeinä ja -pyttyinä ja niiden kaltaisina päällyksinä, kuormalavoina, laatikkokuormalavoina ja muina lastauslavoina ja kuormalavojen lavakauluksina, sälytyspuina, lukuun ottamatta puutavaran lähetyksiä tukevia sälytyspuita, jotka on rakennettu samantyyppisestä ja -laatuisesta puusta kuin lähetyksessä oleva puutavara ja joka täyttää samat kasvien terveyteen liittyvät unionin vaatimukset kuin lähetyksessä oleva puutavara,
                                    mutta mukaan luettuna sellainen puutavara, jossa ei ole jäljellä puun luonnollista pyöreää pintaa, sekä käsittelemättömästä puusta tehdyt huonekalut ja muut tavarat
                                 
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00